بڑی طاقتوں کے جنگ پسندانہ رویہ پر فرانسس کے پاپ کا انتباہ

کیتھولیک عیسائیوں کے مذہبی پیشوا پاپ فرانسس نے بڑی طاقتوں کی جنگ پسندی کے بارے میں خبردار کیا ہے

خبر کا کوڈ: ۴۲۶۳۷۲

تاریخ: ۱۷ ارديبهشت ۲۰۱۷ - ۲۲:۴۰

رسا نیوز ایجنسی کی رپورٹ کے مطابق، کیتھولیک عیسائیوں کے مذہبی  رہنما پاپ فرانسس نے کہا کہ بڑی طاقتیں مفاد پرستی اور طاقت کے لئے دنیا میں جنگ اور خونریزی کا باعث بن رہی ہیں -

پاپ فرانسس نے مزید کہا کہ بڑی طاقتیں، اپنے مفادات حاصل کرنے کی کوشش میں لگی ہوئی ہیں -

کیتھولیک عیسائیوں کے رہنما کے بقول امن کے لئے کام کرنے میں کوئی دکھاوا نہیں ہونا چاہئے -

انہوں  نے کہا کہ جنگ پسندی سے قوموں کی زندگی اور امن کو خطرہ لاحق ہے -

پاپ فرانسس کے بیانات ایسے عالم میں سامنے آئے ہیں جب حالیہ برسوں میں عراق ، شام اور یمن میں وہائٹ ہاؤس اور اس کےمغربی اتحادیوں کی فوجی مداخلت کے نتیجے میں ہزاروں بے گناہ اور نہتھے انسان اپنی جان سے ہاتھ دھو چکے ہیں-/۹۸۸/ ن۹۴۰